b'\n_START_ARTICLE_\nKurkuma\n_START_SECTION_\nVsebnost kurkume\n_START_PARAGRAPH_\nKurkuma v svoji koreniki vsebuje eteri\xc4\x8dno olje, ostre snovi in rumeno barvilo.\n_START_SECTION_\nUporaba v naravnem zdravilstvu\n_START_PARAGRAPH_\nKurkumo uporabljajo v zdravilstvu za pospe\xc5\xa1evanje izlo\xc4\x8danja \xc5\xbeol\xc4\x8da, ker stiska \xc5\xbeol\xc4\x8dni mehur. Eteri\xc4\x8dno olje kurkume topi \xc5\xbeol\xc4\x8dne kamne, skupaj z barvilom pa razku\xc5\xbeujeta \xc5\xbeol\xc4\x8dni mehur in \xc5\xbeol\xc4\x8devod ter bla\xc5\xbeita njuno vnetje. V indijski tradicionalni medicini (ajurveda) se uporablja \xc5\xbee tiso\xc4\x8dletja za zdravljenje rakastih obolenj in pri pojavih luskavice (psoriaze), prav tako pa tudi v kozmeti\xc4\x8dnih pripravkih.\n_START_SECTION_\nUporaba v kulinariki\n_START_PARAGRAPH_\nUporabljamo jo kot dodatek in za\xc4\x8dimbo, ki da jedem rumeno barvo, njena aroma pa ni bistvena za jed. Uporablja se v indijskih in \xc5\xa1rilan\xc5\xa1kih jedeh. Pospe\xc5\xa1uje prebavo in ima antisepti\xc4\x8dne u\xc4\x8dinke. Pridobivajo jo ve\xc4\x8dinoma iz zmlete korenine rastline Curcuma longa, ki raste na \xc5\xa0ri Lanki in predstavlja pri barvanju jedi cenej\xc5\xa1o alternativo za ka\xc5\xa1mirski \xc5\xbeafran (saffron). Tudi sicer se uporablja kot naravno barvilo tkanin, ki jih obarva v lepo rumeno barvo. Registrirana je v angle\xc5\xa1kem seznamu naravnih barvil z oznako C.I.75300 ali- naravno rumena 3. Med registriranimi dodatki (aditivi) v hrani pa je ozna\xc4\x8dena s kodo E 100.'